VS002400
Datum: 1997-05-27T02:00:00.000+02:00
datum_sodbe_i_stopnje: 2009-09-01T00:00:00.000Z
podrocje: višina odškodnine za nepremoženjsko škodo
institut: strah - skaženost
skupina: poškodbe glave in možganov in njihove posledice
fischer: hudi primeri
odskodnina: 15.857,12 EUR
opombe: II DoR 263/2010. Predlog za dopustitev revizije tožeče stranke glede odločitve o pravdnih stroških je bil zavržen, v ostalem delu pa zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Noseča.

## Škodni dogodek

Prometna nesreča zaradi naleta divjadi – oškodovanka je bila sopotnica v avtomobilu.

## Poškodba

Udarnina glave z izlivom krvi v mehka tkiva skalpa, zlom lobanje, obtolčenine možganov, obtolčeninske izlive krvi v možgane, oteklina možganov, zlom 5., 6. in 7. vratnega vretenca, delni izpah med 6. in 7. vretencem, poškodba 7. in 8. živčne vratne korenine na desni strani, udarnina pljuč, udarnina trebuha, zlom glavice 2. dlančne kosti desne roke, zlom baze 1. dlančne kosti desne roke, udarnina in izliv krvi v mehka tkiva v predelu desnega stegna, globoka nezavest, obojestranska pljučnica, popoškodbeno vnetje trebušne slinavke.

## Telesne bolečine

Glede na vsebino predloga za dopustitev revizije, višina odškodnine ni bila predmet preizkusa.

## Strah

7.511,27 EUR Nezavestna ob nesreči, zato primarnega strahu ni bilo; sekundaren zelo hud strah pred terapevtskimi postopki in posegi (visenje na Hallo ekstenziji, operativni poseg na vratni hrbtenici, imobilizacija vratne hrbtenice, dolgotrajna hospitalizacija, naporne fizioterapije)- 1 mesec, hud strah – 6 tednov, zmeren strah – 10 mesecev.

## Zmanjšanje življenjske aktivnosti

Glede na vsebino predloga za dopustitev revizije, višina odškodnine ni bila predmet preizkusa.

## Skaženost

8.345,85 EUR Dve dobro vidni brazgotini na čelu in za uhljem – ti dve sta skriti z lasiščem (8 x 8 mmm zaradi opravljene ekstenzije), brazgotina na levi strani vratu (8 x 2 – 3 cm), groba brazgotina nad krilom leve črevnice (9 x 1 cm), 1 cm2 velik brazgotinast areal na levem kolenu. Posebej poleti so vse brazgotine dobro vidne. Težave ima pri hoji zaradi težav z ravnotežjem in orientacijo, tako da se večkrat spotakne na pločniku, kar je opazno in ni prijetno, saj jo ljudje pogledujejo. Upoštevana je starost tožnice.

**Zveza:**

ZOR člen 200, 203